Source: https://www.porada.sk/archive/index.php/t-147561.html?s=4b7be40b69bca41cea16cdd29d6a7539
Timestamp: 2019-11-18 17:58:48+00:00
Document Index: 3298174

Matched Legal Cases: ['§72', '§75', '§ 75', '§ 32', '§ 75', '§ 75']

Faktura od Tcomu bez podpisu [Archív] - PORADA.sk
Faktura od Tcomu bez podpisu
20.09.10,15:05
Ahojte,chcem sa opytat, viem,ze tcom ma dohodu s danovymi uradmi,ze nemusi mat podpis na Fa,ale ako to mam mat osetrene? Operatorka mi povedala,ze tam mam poslat do tcomu ziadost,ze je to danovy vydavok. Aj vy ste to tak riesili? Chcem to len mat osetrene v pripade kontroly.Stretli ste sa uz s tym pri danovej kontrole? Pretoze aj O2 fa je bez podpisu z januara tohto roka..Diky za odpovede.Pekny den
20.09.10,18:08
no ja mám bez podpisu viac faktúr... od telefónov, od plynárov, od elektrikárov...
môže byť bez podpisu...
20.09.10,18:40
Operatorka mi povedala,ze tam mam poslat do tcomu ziadost,ze je to danovy vydavok.
22.09.10,13:26
Ja mám tiež elektronické faktúry od T-com bez podpisu a pečiatky. Audítorka nič nepovedala.
22.09.10,13:43
v zmysle zákona o DPH §72 odsek 2, medzi povinné náležitosti faktúry (predtým sa používal termín daň.doklad) podpis nepatrí .....
"(2) Faktúra musí obsahovať
i) výšku dane spolu v eurách, ktorá sa má zaplatiť....."
Takže ani podpis ako ni pečiatka nie sú náležitosti faktúry, žiadny audítor ani daňová kontrola nemá na tom čo vytknúť
23.09.10,08:29
Dakujem pekne.ste zlati, ja som cez vikend bola na skoleni o DPH, a tam lektor spominal,ze fa musia mat podpisy, inak mi to moze byt vyhodene ako nedanovy naklad. Tak som sa hrozne vylakala..diky.pekny den zelam.
23.09.10,14:19
pokiaľ viem, podpis musí mať iba elektronická faktúra:
§75 ods. 6 zákona o DPH:
"(6) Faktúra môže byť poslaná písomne alebo so súhlasom zákazníka môže byť poslaná alebo sprístupnená elektronicky. Vierohodnosť pôvodu a neporušenosť obsahu faktúry poslanej alebo sprístupnenej elektronicky musí byť zaručená elektronickým podpisom podľa osobitného predpisu29) alebo prostredníctvom elektronickej výmeny údajov, ak zmluva týkajúca sa tejto výmeny ustanoví použitie postupov zabezpečujúcich vierohodnosť pôvodu a neporušenosť obsahu údajov."
30.11.10,08:07
Legislatíva v rámci Slovenska:
V súvislosti s elektronickým fakturovaním je potrebné brať do úvahy akýkoľvek účtovný doklad vystavený alebo zaslaný elektronickou formou, ktorý spĺňa náležitosti účtovného dokladu podľa právnych predpisov SR.
Problematikou elektronických faktúr sa v rámci SR zaoberajú nasledovné právne predpisy:
- Zákon č. 215/2002 Zb. o elektronickom podpise
Zákon upravuje vzťahy vznikajúce v súvislosti s vyhotovovaním a používaním elektronického podpisu, práva a povinnosti fyzických osôb a právnických osôb pri používaní elektronického podpisu, hodnovernosť a ochranu elektronických dokumentov podpísaných elektronickým podpisom.
- Zákon o účtovníctve č. 431/2002 Z. z. o účtovníctve v znení neskorších predpisov („ďalej len zákon o účtovníctve“)
- Zákon č. 222/2004 Z. z. o dani z pridanej hodnoty v znení neskorších predpisov („ďalej len zákon o DPH“)
Podľa § 75 ods. 6 zákona o dani z pridanej hodnoty môže byť faktúra vyhotovená písomne alebo so súhlasom zákazníka elektronicky. Vierohodnosť pôvodu a neporušenosť obsahu faktúry poslanej alebo sprístupnenej elektronicky musí byť zaručená elektronickým podpisom podľa osobitného predpisu alebo prostredníctvom elektronickej výmeny údajov (EDI), ak zmluva týkajúca sa tejto výmeny ustanoví použitie postupov zabezpečujúcich vierohodnosť pôvodu a neporušenosť obsahu údajov.
II. Elektronická faktúra a proces fakturácie
Faktúra je špecifická forma výmeny informácií. Okrem informácií o sume, ktorú je potrebné zaplatiť za dohodnuté množstvo, faktúra poskytuje aj evidenciu a pohľad na charakter a rozsah vykonanej dodávky.
Prvý záznam transakcie sa uskutočňuje na mieste v reálnom svete, ktoré sa nazýva zdroj dát resp. primárny súbor.
Faktúra môže byť vystavená buď dodávateľom, odberateľom alebo poskytovateľom služby tzv. treťou stranou.
30.11.10,08:34
Odpoveď z DRSR
Podľa § 32 zákona č. 431/2002 Z. z. o účtovníctve v znení neskorších predpisov účtovný záznam určený na prenášanie /prostredníctvom informačného systému/musí obsahovať podpisový záznam. Účtovný záznam musí byť podpísaný najneskôr v okamihu jeho odovzdania na prenos, ktorým môže byť účtovnými jednotkami vzájomne uznávaný obdobný preukázateľný účtovný záznam v technickej forme. Podpisovým záznamom sa rozumie účtovný záznam, ktorého obsahom je vlastnoručný podpis alebo obdobný preukázateľný účtovný záznam nahrádzajúci vlastnoručný podpis v technickej forme. Uvedený zákon nestanovuje, čo má byť obsahom dohody o vzájomnom uznávaní podpisového záznamu. Je to vecou dohody obchodných partnerov. Poznamenávame, že podľa § 75 ods. 6 zákona č. 222/2004 Z. z. o dani z pridanej hodnoty v znení neskorších predpisov vierohodnosť a neporušenosť obsahu faktúry poslanej elektronicky musí byť zaručená elektronickým podpisom alebo prostredníctvom elektronickej výmeny údajov, ak zmluva týkajúca sa tejto výmeny ustanoví použitie postupov zabezpečujúcich vierohodnosť pôvodu a neporušenosť údajov.
Oddelenie met. daní a služieb
DR SR pracovisko Banská Bystrica
30.11.10,08:39
Na každú fa dávam podpisy, toho, kto kontroloval správnosť fa a toho kto ju schválil. T com a podobné spoločnosti, ktoré posielajú fa elektronicky majú elektronický podpis. Tá odpoveď z DRSR nie je tiež jednoznačná.
03.12.10,15:50
Prosim niekoho, kto sa vyzná v problematike elektronických podpisov, aby vysvetlil, či správne chápem ustanovenie § 75 ods. 6 zákona č. 222/2004 o DPH : "vierohodnosť a neporušenosť obsahu faktúry poslanej elektronicky musí byť zaručená elektronickým podpisom alebo prostredníctvom elektronickej výmeny údajov, ak zmluva týkajúca sa tejto výmeny ustanoví použitie postupov zabezpečujúcich vierohodnosť pôvodu a neporušenosť údajov "
Dobre chápem? z pohľadu odberateľa, prijmateľa dokladu:
a)buď má dodavateľ elektronický podpis, a vtedy nepotrebujem zmluvu
o elektronickej komunikácii
b)alebo dodavateľ nemá elektronický podpis a vtedy potrebujem mať podpisanu zmluvu o elektronickej komunikácii s ustanovením postupov zabezpečenia vierohodnosti
t.j. v prípade a) ak dodavateľ má elektronický podpis, ja nepotrebujem nič iné ( t.j. ja ako odberateľ nemám elektronický podpis), ale na faktúre kotrá mi príde emailom uvidim značku elektronického podpisu a to stačí a splňa to účely zákona o DPH ?